laion/Wikipedia-Exotic huggingface dataset:
Live in Chicago (King Crimson-ის ალბომი)

Live in Chicago, იგივე Official Bootleg: Live In Chicago, June 28th, 2017 — ინგლისური პროგრესული როკ-ჯგუფ King Crimson-ის საკონცერტო ალბომი, გამოცემული Discipline Global Mobile-ზე 2017 წლის 14 ოქტომბერს. იგი ჩაწერილია იმავე წლის 28 ივნისს, ჩიკაგოს თეატრში (ჩიკაგო, ილინოისი), ჯგუფის 2017 წლის აშშ-ის ტურნეს დროს. ეს არის კოლექტივის რვაკაციანი შემადგენლობის პირველი ოფიციალური ჩანაწერი. მასში შეტანილია როგორც ახალი, ასევე ძველი კომპოზიციების შესრულება. King Crimson რობერტ ფრიპი – გიტარა, კლავიშებიანი საკრავები, ანოტაციები ტონი ლევინი – ბასი, ჩეპმენ-სტიკი, ვოკალი, ფოტოგრაფია გევინ ჰარისონი – დასარტყმელი საკრავები პეტ მასტელოტო – დასარტყმელი საკრავები ჯერემი სტეისი – დასარტყმელი საკრავები, კლავიშებიანი საკრავები ჯაკო ჯეკზიკი – გიტარა, ფლეიტა, ვოკალი ბილ რიფლინი – კლავიშებიანი საკრავები მელ კოლინზი – საქსოფონი, ფლეიტა დამატებითი პერსონალი დეივიდ სინგლტონი – ფოტოგრაფია, ანოტაციები, პროდიუსერი, მასტერინგი კრის პორტერი – ხმის მიქსი ამონარიდი ტონი ლევინის დღიურიდან ჩიკაგოს კონცერტის შესახებ ↑ All About Jazz review. ციტირების თარიღი: November 14, 2017. ↑ Badgley, Aaron. Spill Album Review: King Crimson – Official Bootleg: Live in Chicago, June 28th, 2017. The Spill Magazine. ციტირების თარიღი: 26 იანვარი, 2018. ↑ Roberts, Chris. King Crimson – Live In Chicago, June 28th 2017 album review. Team Rock. ციტირების თარიღი: 26 იანვარი, 2018. ↑ DGM entry. ციტირების თარიღი: November 10, 2017. ↑ Discogs entry. ციტირების თარიღი: November 10, 2017.
აგრეგატი

არსებითი სახელი აგრეგატი (ლათ. aggrego — ვუერთებ) შეიძლება ნიშნავდეს შემდეგს: ტექნიკაში აგრეგატი — მანქანის ან მანქანათა კომპლექსის უნიფიცირებული კვანძი (ელექტროძრავა, რედუქტორი, ტუმბო და ა. შ.); აგრეგატი — ორი ან რამდენიმე სხვადასხვა ტიპის მანქანის, მოწყობილობის ან აპარატის შეერთებით მიღებული დანადგარი (მილსაგლინავი აგრეგატი, ტურბოგენერატორი და სხვა); აგრეგატი — მექანიკურად შეერთებული სასოფლო-სამეურნეო მანქანა-იარაღების ჯგუფი (სახნავი აგრეგატი, ტრაქტორი, გუთანი, ფარცხი). მინერალოგიაში; აგრეგატი — ერთი ან რამდენიმე მინერალის მარცვლების დაგროვებით ან შეზრდით წარმოქმნილი ქანი. აგრეგატული უნიფიცირებული სისტემა აგრეგატული ჩარხი
მინერალური აგრეგატი

აგრეგატი — მინერალოგიასა და პეტროგრაფიაში სხვადასხვა ფორმისა და აგებულების ერთი ან რამდენიმე მინერალის მარცვლების დაგროვებით ან შეზრდით წარმოქმნილი ქანი. განარჩევენ: შეცემენტებულ, ფაშარ, მიწისებრ, ფოროვან და მკვრივ აგრეგატს. მარცვლების ფორმის მიხედვით: მარცვლოვანს, კრისტალურს, ნემსისებრს, ჩხირისებრს, ბოჭკოვანს, აბლანდულ-ბოჭკოვანს, რადიალურ სხივოსნურს, თანაბრად მარცვლოვანს, ნაჭუჭისებრს, ნაჟონს და სხვა. შედგენილობის მიხედვით შეიძლება იყოს მარტივი და ერთმინერალიანი (მაგ., კვარციტი შედგება მხოლოდ კვარციტისაგან, მარმარილო მხოლოდ კალციტისაგან) და მრავალმინერალიანი ანუ რთული (მაგ., გრანიტი არის კვარცის, მინდვრის შპატისა და ქარსის აგრეგატი). ქართული საბჭოთა ენციკლოპედია, ტ. 1, თბ., 1975. — გვ. 68.
აგრეგატული უნიფიცირებული სისტემა

აგრეგატული უნიფიცირებული სისტემა — საერთო სამრეწველო დანიშნულების ავტომატიკის პნევმატიკურ საშუალებათა სისტემა, შედგენილი უნიფიცირებული შესასვლელი და გამოსასვლელი პარამეტრების მქონე ცალკეული ფუნქციური ბლოკებისაგან. ბლოკები და ხელსაწყოები უნიფიცირებულია კონსტრუქციულადაც (შეიცავს უნიფიცირებულ კვანძებს, დეტალებსა და მისაერთებელ არმატურას). აგრეგატული უნიფიცირებული სისტემა ისეა აგებული, რომ შედარებით მცირე რაოდენობის ბლოკების გარკვეული ურთიერთშეერთებით შეიძლება შედგეს საწარმოო პროცესთა ავტომატური კონტროლისა და რეგულირების ხვადასხვა სირთულისა და დანიშნულების სისტემები. ელექტრულ ხელსაწყოებთან ერთად მუშაობისათვის აგრეგატული უნიფიცირებული სისტემას აკომპლექტებენ ელექტროპნევმატიკური და პნევმოელექტრული გარდამქმნელებით. აგრეგატული უნიფიცირებული სისტემის ბლოკები და ხელსაწყოები ცეცხლგამძლე და საიმედოა. იყენებენ ქიმიური, ნავთობის, თბოენერგეტიკული, აირის, კვების მრეწველობასა და სხვა დარგებში საწარმოო პროცესის ავტომატური კონტროლისა და რეგულირებისათვის. ქართული საბჭოთა ენციკლოპედია, ტ. 1, თბ., 1975. — გვ. 68.
აგრეგატული ჩარხი

აგრეგატული ჩარხი — ნორმალიზებული, კინემატიკურად ერთმანეთთან დაუკავშირებელი კვანძებისაგან (აგრეგატებისაგან) შემდგარი სპეციალური ლითონსაჭრელი ჩარხი. იყენებენ მსხვილსერიულ და მასობრივ წარმოებაში ნახვრეტების ბურღვისა და შიგჩარხვისათვის, კუთხვილების მოსაჭრელად, ზედაპირების ფრეზვისათვის და სხვა აგრეგატული ჩარხზე შეიძლება რამდენიმე ზედაპირის ერთდროულად დამუშავება. დასამუშავებელი დეტალი ჩვეულებრივ უძრავად მაგრდება მაგიდაზე და მუშავდება ერთი ან რამდენიმე მხრიდან შპინდელებში ჩამაგრებული იარაღებით. ერთდროულად მომუშავე იარაღების რაოდენობა ზოგჯერ 100-მდე აღწევს. აგრეგატული ჩარხის ძალურ კვანძებს აქვს ინდივიდუალური ამძრავები, რომელთა მოძრაობის ურთიერთდამოკიდებულებასა და თანმიმდევრობას აწესრიგებს მართვის ერთიანი სისტემა. ძირითადი სტანდარტული კვანძი — ძალური თავი — აბრუნებს შპინდელებს და ხშირად მათ მოწოდებასაც უზრუნველყოფს. ძალური თავების სიდიდის მიხედვით აგრეგატული ჩარხი შიძლება იყოს მცირე, საშუალო და მსხვილი. აგრეგატული ჩარხის კონსტურირებისას განსაკუთრებული ყურადღება ეთმობა უნიფიცირებული კვანძების საიმედოობის გაზრდასა და სხვა დეტალების დასამუშავებლად ჩარხის სწრაფი გამართვის შესაძლებლობას. ქართული საბჭოთა ენციკლოპედია, ტ. 1, თბ., 1975. — გვ. 68.
გილაჰი

გილაჰი (აზერ. Gilah) — სოფელი აზერბაიჯანში, გუსარის რაიონში. გილაჰი GEOnet სახელების სერვერზე
ერმანის ქედი

ერმანის ქედი — ქედი საქართველოში, შიდა ქართლის მხარეში. მდებარეობს ცენტრალური კავკასიონის სამხრეთ კალთაზე, მდინარეების პატარა ლიახვისა და ერმანისწყლის (დიდი ლიახვის სისტემა) წყალგამყოფი. სიგრძე 10 კმ. აგებულია ზედაიურული კირქვებით, მერგელებითა და მერგელიანი ფიქლებით. ერმანის ქედის კალთებზე შემორჩენილია მეოთხეული გამყინვარების ნიშნები: ცირკები, ტროგები და მორენები. კალთები და თხემი შემოსილია სუბალპური და ალპური მდელოებით. ნემანიშვილი ს., ენციკლოპედია „საქართველო“, ტ. 3, თბ., 2014. — გვ. 67.
გილაჰობა

გილაჰობა (აზერ. Gilahoba) — სოფელი აზერბაიჯანში, გუსარის რაიონში. მოსახლეობის რაოდენობა — 504 კაცი. გილაჰობა GEOnet სახელების სერვერზე
ჰაზალ სუბაში

ჰაზალ სუბაში (დ. 1 ოქტომბერი, 1996, იზმირი, თურქეთი) — თურქი მოდელი და მსახიობი. დაიბადა 1996 წლის 1 ოქტომბერს თურქეთის ქალაქ იზმირში. ჰაზალ სუბაში ბავშვობიდანვე განსაკუთრებული სილამაზით გამოირჩეოდა. ჯერ კიდევ სკოლაში სწავლისას, როგორც ყველა მშვენიერი და ლამაზი გოგონა, მოდელობაზე ოცნებობდა. გარშემომყოფები დაუფარავად საუბრობდნენ ჰაზალ სუბაშის განსაკუთრებული სილამაზის შესახებ, რაც მისთვის ერთგვარი ბიძგი გახდა სამოდელო ბიზნესში ბედის საცდელად. ჰაზალ სუბაში ბრწყინვალედ სწავლობდა სკოლაში. არასოდეს უოცნებია მსახიობობაზე, როგორც მომავალ პროფესიაზე. თუმცა ყოველთვის სურდა — ცნობადი სახე გამხდარიყო. ჰაზალ სუბაშს უფრო პრაქტიკული, ცხოვრებისეული პროფესიები იტაცებდა. სკოლის დამთავრების შემდეგ, სწავლობდა იზმირის ეკონომიკის უნივერსიტეტში, საზოგადოებასთან ურთიერთობისა და რეკლამირების ფაკულტეტზე, რომელიც წარმატებით დაამთავრა. 2015 წელს ჰაზალ სუბაშმა ეროვნული კონკურსის — "მის თურქეთი" შესარჩევი ტური გაიარა და ფინალში გავიდა, სადაც მესამე ადგილი დაიკავა და "ვიცე-მის თურქეთის" ტიტულიც მოიპოვა. სილამაზის კონკურსზე მიღწეული წარმატების შემდეგ, გოგონა იზმირიდან სტამბოლში გადავიდა. ამ მომენტიდან, მისი კარიერა წინ წავიდა. ჰაზალ სუბაშს ზეჰრას როლი ცნობილ სერიალში "ტყუილი". ეს მისთვის, როგორც ამბობს: "სრულიად მოულოდნელი" რამ იყო. როლის ბრწყინვალედ განსახიერებამ ჰაზალ სუბაშს მსოფლიო მნიშვნელობის აღიარება მოუტანა. ყოველგვარი სამსახიობო განათლების მიღების გარეშე, გოგონა ძალიან პოპულარული გახდა თურქულ კინემატოგრაფიაში, ხშირად იწვევენ სხვადასხვა პროექტებსა და სატელევიზიო ფორმატებში, ჟურნალისტები სიამოვნებით იღებენ მისგან ინტერვიუს. ჰაზალ სუბაში გამორჩეულ სილამაზესთან ერთად, ძალიან თავაზიანი და გახსნილად მოსაუბრე რესპოდენტია. თავისი უბრალოებითა და პოზიტიური აურის წყალობით, ჰაზალ სუბაშმა, თაყვანიცმცემელთა დიდი არმია გაიჩინა მსოფლიო მასშტაბით. სერიალი „ტყუილი“ (ქართულად) დაარქივებული 2017-12-29 საიტზე Wayback Machine. ჰაზალ სუბაში (ბიოგრაფია) დაარქივებული 2018-01-07 საიტზე Wayback Machine. ჰაზალ სუბაში (ბიოგრაფია) დაარქივებული 2018-01-05 საიტზე Wayback Machine. სერიალი „ტყუილი“
გირიქი

გირიქი (აზერ. Girik) — სოფელი აზერბაიჯანში, გუსარის რაიონში. მოსახლეობის რაოდენობა — 1 196 კაცი. გირიქი GEOnet სახელების სერვერზე
გიუნდიუზქალა

გიუნდიუზქალა (აზერ. Gündüzqala) — სოფელი აზერბაიჯანში, გუსარის რაიონში. მოსახლეობის რაოდენობა — 976 კაცი. გიუნდიუზქალა GEOnet სახელების სერვერზე
ჰაჩათალა

ჰაჩათალა (აზერ. Haçatala) — სოფელი აზერბაიჯანში, გუსარის რაიონში. მოსახლეობის რაოდენობა — 271 კაცი.
ჰაზრაობა (გუსარი)

ჰაზრაობა (აზერ. Həzrəoba) — სოფელი აზერბაიჯანში, გუსარის რაიონში.
უჯრედების აგრეგაცია

უჯრედების აგრეგაცია — მსგავსი უჯრედების შეწებება მრავალუჯრედიან წარმონაქმნად — აგრეგატად. უჯრედების აგრეგაცია ხდება როგორც ორგანიზმის ნორმალური განვითარების დროს ისე ექსპერიმენტის ჩატარებისას — უჯრედების ხელოვნური განცალკევების შემდეგ (მაგ., პროტოლიზური ფერმენტებისა და იმ ნივთიერებების გავლენით, რომელთაც კალციუმის იონების შეკავშირების უნარი აქვთ). უჯრედების აგრეგაციის უნარი დამოკიდებულია გარემოს იონურ შედგენილობასა და ტემპერატურაზე, ხოლო ზოგიერთი მონაცემით — იმ სპეციფიკური ცილოვანი ბუნების მქონე ნივთიერებებზეც, რომლებიც უჯრედის ზედაპირზე ჩნდება და მათ შეწებებას აიოლებს. ქართული საბჭოთა ენციკლოპედია, ტ. 1, თბ., 1975. — გვ. 68.
აგრემანი

აგრემანი (ფრანგ. agrément — თანხმობა) — სახელმწიფოს თანხმობა მიიღოს უცხო სახელმწიფოს მიერ შემოთავაზებული პირი დიპლომატიური წარმომადგენლობის ხელმძღვანელად. აგრემანის გამოთხოვა გამოთხოვა და მიღება აუცილებლად წინ უსწრებს დიპლომატიური წარმომადგენელის დანიშვნას. აგრემანის გამოთხოვისას სახელმწიფოს ეგზავნება დასანიშნავი პირის ბიოგრაფიული ცნობა. უარი აგერმანის მიცემაზე დასაშვებია მიზეზთა დაუსახელებლად და არამეგობრულ აქტად არ მიიჩნევა. ზოგიერთი სახელმწიფოს პრაქტიკაში აგრემანი საჭიროა სამხედრო, სამხედრო-საზღვაო და სამხედრო-საჰაერო ატაშეს დასანიშნავადაც. ქართული საბჭოთა ენციკლოპედია, ტ. 1, თბ., 1975. — გვ. 68.
აგრეჟე

აგრეჟე (ფრანგ. agrégé — საზოგადოებაში, კორპორაციაში გაერთიანებული) — სამეცნიერო ხარისხი. შემოიღეს საფრანგეთში 1808 წელს. იძლევა მასწავლებლობის უფლებას ლიცეუმებსა და უნივერსიტეტების ზოგიერთ ფაკულტეტზე. ქართული საბჭოთა ენციკლოპედია, ტ. 1, თბ., 1975. — გვ. 68.
ჰასანგალა (გუსარის რაიონი)

ჰასანგალა (აზერ. Həsənqala) — სოფელი აზერბაიჯანში, გუსარის რაიონში. მოსახლეობის რაოდენობა — 1 200 კაცი. ჰასანგალა GEOnet სახელების სერვერზე
აგრესიული გარემო

აგრესიული გარემო, კოროზიული გარემო — თხევადი ან აირადი გარემო, რომელიც იწვევს მყარი სხეულების დაშლას ანუ კოროზიას. მაგ., ლითონებისათვის აგრესიული გარემო შეიძლება იყოს წყალი, ჰაერი, ქლორი, ელექტროლიტების წყალხსნარები და სხვა. ნებისმიერი გარემო მეტ-ნაკლებად მოქმედებს მასში მოთავსებულ ნივთიერებებზე, მაგრამ იგი შეიძლება აგრესიულად ჩაითვალოს მაშინ, თუ ნივთიერების დაშლა ძლიერ შესამჩნევია. ჩვეულებრივად გარემოს აგრესიულად თვლიან რომელიმე ნივთიერების მიმართ, მაგ., ტუტეთა და მჟავათა ხსნარები, ზღვის წყალი აგრესიული გარემოა ალუმინისათვის, მაშინ როცა ჰაერი, მტკნარი წყალი და კონცენტრირებული აზოტმჟავა ალუმინზე არ მოქმედებს. აგრესიული გარემოს ტემპერატურის ზრდასთან ერთად იზრდება მისი აგრესიულობაც. ქართული საბჭოთა ენციკლოპედია, ტ. 1, თბ., 1975. — გვ. 69.
ჰაზრა (გუსარი)

ჰაზრა (აზერ. Həzrə) — სოფელი აზერბაიჯანში, გუსარის რაიონში. მოსახლეობის რაოდენობა — 1 356 კაცი. ჰაზრა GEOnet სახელების სერვერზე
გნეუს იულიუს აგრიკოლა

გნეუს იულიუს აგრიკოლა (ლათ. Gnaeus Julius Agricola; დ. 13 ივნისი, 40 — გ. 23 აგვისტო, 93) — რომაელი სახელმწიფო მოღვაწე და მხედართმთავარი. მოღვაწეობა დაიწყო როგორც სამხედრო ტრიბუნმა. 59 წელს პირველად მონაწილეობდა ბრიტანეთზე ლაშქრობაში. 64 წელს დაინიშნა აზიის კვესტორად. 74-76 წლებში იყო აკვიტანიის მმართველი. 77 წელს მიიღო კონსული წოდება. 77-84 წლებში კვლავ გაილაშქრა ბრიტანეთზე და დაიპყრო იგი. დიდი როლი ითამაშა ბრიტანეთის რომანიზაციაში. ქართული საბჭოთა ენციკლოპედია, ტ. 1, თბ., 1975. — გვ. 69.
Scoundrel Days

Scoundrel Days — ნორვეგიული პოპ-ჯგუფ a-ha-ს მეორე სტუდიური ალბომი, რომელიც გამოვიდა 1986 წლის 6 ოქტომბერს, ლეიბლზე Warner Bros. Records. მისი დელუქს-გაფართოებული გამოცემა გამოვიდა 2010 წელს. ყველა სიმღერის ავტორი – ვოქტორი/ფურუჰოლმენი, გარდა მითითებულისა. Scoundrel Days – 3:56 The Swing of Things – 4:14 (ვოქტორი) I've Been Losing You – 4:24 (ვოქტორი) October – 3:48 (ვოქტორი) Manhattan Skyline – 4:52 Cry Wolf – 4:05 We're Looking for the Whales – 3:39 The Weight of the Wind – 3:57 (ვოქტორი) Maybe, Maybe – 2:34 (ფურუჰოლმენი) Soft Rains of April – 3:12 დისკი 1 Scoundrel Days The Swing of Things I've Been Losing You October Manhattan Skyline Cry Wolf We're Looking for the Whales The Weight of the Wind Maybe, Maybe Soft Rains of April I've Been Losing You - გაფართოებული ვერსია Cry Wolf – გაფართოებული ვერსია Manhattan Skyline – გაფართოებული ვერსია დისკი 2 Scoundrel Days – დემო The Swing of Things – დემო #3 I've Been Losing You – Octogon Studios-ის დემო October – დემო Manhattan Skyline – დემო Cry Wolf – დემო We're Looking for the Whales – 1984 დემო The Weight of the Wind – დემო Maybe, Maybe – დემო Soft Rains of April – გიტარის ვერსია Scoundrel Days – Octogon Studios-ის დემო This Alone is Love - ორიგინალური ვერსია Days on End Train of Thought (საკონცერტო) I’ve Been Losing You (საკონცერტო) The Blue Sky (საკონცერტო) We're Looking for the Whales (საკონცერტო) Cry Wolf (საკონცერტო) შენიშვნა: ბევრ ქვეყანაში დამატებების სახით გამოცემაში შეტანილია: I’ve Been Losing You (დაბ-ვერსია) Soft Rains of April (პაინინოს ვერსია) The Swing of Things (დემო #1) I’ve Been Losing You (ადრეული დემო) Cry Wolf (გაფართოებული ვერსია) – 8:13 We're Looking for the Whales (საკონცერტო ვერსია) – 3:50 I've Been Losing You (დავ-ვერსია) – 4:28 Manhattan Skyline (გაფართოებული ვერსია) – 6:49 Hunting High and Low (ალან ტორნის გაფართოებული ვერსია) – 6:02 ↑ Q Magazine - Music news & reviews, music videos, band pictures & interviewsQ Magazine - The world's best music. ↑ Musicfolio Review დაარქივებული 7 July 2011 საიტზე Wayback Machine. ↑ Scoundrel Days - a-ha - Songs, Reviews, Credits - AllMusic. ↑ Rolling Stone Review. დაარქივებულია ორიგინალიდან — 2009-06-12. ციტირების თარიღი: 2018-01-02. ↑ Upcoming special releases | The Official Website of a-ha. A-ha.com. დაარქივებულია ორიგინალიდან — 9 May 2010. ციტირების თარიღი: 8 March 2012.
ვერსი

ვერსი (რუს. верста́) — სიგრძის საზომი ძველებური ერთეული რუსეთში, დასტურდება XII ს-იდან, იყენებდნენ 1918 წლამდე, საქართველოში XIX საუკუნის დამდეგიდან გვხვდება საგზაო და სამიჯნო ვერსები. საგზაო (путевая) ვერსი გამოიყენებოდა გზებზე მანძილის გასაზომად და XIX საუკუნემდე შეადგენდა 500 საჟენს (მხარს) ანუ 1066,8 მ, სამიჯნო (межевая) ვერსი გამოიყენებოდა XVII–XVIII საუკუნეებში ძირითადად მიწების გამიჯვნის დროს, შეადგენდა 1000 საჟენს ანუ 2133,6 მ. ჯაფარიძე გ., ენციკლოპედია „საქართველო“, ტ. 3, თბ., 2014. Каменцева Е. И., Устюгов Н. В., Русская метрология, 2 изд., М., 1975.
ჰილი

ჰილი (აზერ. Hil) — სოფელი აზერბაიჯანში, გუსარის რაიონში. მოსახლეობის რაოდენობა — 5 022 კაცი. ჰილი GEOnet სახელების სერვერზე
ჰილობა

ჰილობა (აზერ. Hiloba) — სოფელი აზერბაიჯანში, გუსარის რაიონში. მოსახლეობის რაოდენობა — 460 კაცი. ჰილობა GEOnet სახელების სერვერზე
იმამქულუქენდი

იმამქულუქენდი (აზერ. İmamqulukənd) — სოფელი აზერბაიჯანში, გუსარის რაიონში. მოსახლეობის რაოდენობა — 2 798 კაცი. იმამქულუქენდი GEOnet სახელების სერვერზე
ქაზიობა

ქაზიობა (აზერ. Kazioba) — სოფელი აზერბაიჯანში, გუსარის რაიონში. ქაზიობა GEOnet სახელების სერვერზე
აგრიკოლა

საკუთარი სახელი აგრიკოლა (ლათ. agricola — მიწათმოქმედი) შეიძლება აღნიშნავდეს ერთ-ერთ შემდეგ პიროვნებათაგანს: გნეუს იულიუს აგრიკოლა — რომაელი მხადართმთავარი; აგრიკოლა, გეორგ — გერმანელი მინერალოგი; აგრიკოლა, მიქაელ — ფინეთის რეფორმაციის მეთაური; აგრიკოლა, რუდოლფ — გერმანელი ჰუმანისტი.
მიქაელ აგრიკოლა

მიქაელ აგრიკოლა (ფინ. Mikael Agricola, ნამდვილი გვარი სიმონსონი; დ. დაახლ. 1510 — გ. 9 აპრილი, 1557) — რეფორმაციის მეთაური ფინეთში. ფინური ლიტერატურის მამამთავარი. 1536-1539 წლებში იყო ლუთერისა და მელანთქორის მოწაფე ვიტერნბერგის უნივერსიტეტში. 1556-1557 წლებში მონაწილეობდა შვედეთის ელჩობაში მოსკოვს. 1542 წელს გამოსცა პირველი ფინური „ანბანი“, 1548 წელს თარგმნა ახალი აღთქმა, 1551-1552 წლებში — ძველი აღთქმის ნაწილი. შეიმუშავა ფინური დამწერლობის პრინციპები და საფუძველი ჩაუყარა სალიტერატურო ენას. ქრისტიანული ლიტერატურის მნიშვნელოვან ნაწარმოებათა თარგმანებს დაურთო ნარკვევები, ფინეთის ისტორიის, კულტურისა და წარმართული სარწმუნოების შესახებ. ქართული საბჭოთა ენციკლოპედია, ტ. 1, თბ., 1975. — გვ. 69. ↑ 1.0 1.1 Kansallisbiografia / M. Klinge — Suomalaisen Kirjallisuuden Seura, Suomen Historiallinen Seura. — ISSN 1799-4349 <a href="https://wikidata.org/wiki/Track:Q3055194"></a><a href="https://wikidata.org/wiki/Track:Q10495591"></a><a href="https://wikidata.org/wiki/Track:Q2843522"></a><a href="https://wikidata.org/wiki/Track:Q4349956"></a> ↑ Mikael Agricola — SLS. <a href="https://wikidata.org/wiki/Track:Q769544"></a><a href="https://wikidata.org/wiki/Track:Q10429758"></a> ↑ Michael Olavi Agricola — 1917. <a href="https://wikidata.org/wiki/Track:Q379406"></a><a href="https://wikidata.org/wiki/Track:Q1724971"></a> ↑ Store norske leksikon — 1978. — ISSN 2464-1480 <a href="https://wikidata.org/wiki/Track:Q746368"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ Prabook — 2018. <a href="https://wikidata.org/wiki/Track:Q25328680"></a>
რუდოლფ აგრიკოლა

რუდოლფ აგრიკოლა (ნიდერლ. Roelof Huesman, ნამდვილი გვარი ჰუისმანი; დ. 28 აგვისტო, 1443 — გ. 27 ოქტომბერი, 1485, ჰაიდელბერგი) — ადრეული გერმანული ჰუმანიზმის წარმომადგენელი, ფილოსოფოსი. განათლება მიიღო ნიდერლანდებსა და გერმანიაში (ერფურტი, კიოლნი). 1468–1479 წლებში ცხოვრობდა იტალიაში. 1483 წლიდან ასწავლიდა ჰაიდელბერგის უნივერსიტეტში. გერმანიაში დაბრუნების შემდეგ ენერგიულად ავრცელებდა ჰუმანისტურ იდეებს. საჯარო ლექციებში, წერილებში, ლექსებსა და ფილოსოფიურ შრომებში მკაცრად აკრიტიკებდა სქოლასტიკას, მოითხოვდა მეცნიერული აზრის თავისუფალ განვითარებას. აგრიკოლა გამოირჩეოდა ინტერესთა მრავალმხრივობით (იცოდა ძველი და ახალი ენები, გატაცებული იყო მუსიკით, ფერწერით და სხვა). მის შრომებში ასახულია ეპოქის მოწინავე პედაგოგიური იდეებიც. ქართული საბჭოთა ენციკლოპედია, ტ. 1, თბ., 1975. — გვ. 69. Смирнова Е. Д., Сушкевич Л. П., Федосик В. А. Агрикола Рудольф // Средние века : Культура, искусство, история. Иллюстрированная энциклопедия / под ред. В. А. Федосика. — М.: Эксмо, 2008. — стр. 69, 304 c. ISBN 978-5-699-24660-1. ↑ 1.0 1.1 various authors Encyclopedia of Renaissance Philosophy / M. Sgarbi — Springer, Cham, 2019. — doi:10.1007/978-3-319-02848-4 <a href="https://wikidata.org/wiki/Track:Q21096327"></a><a href="https://wikidata.org/wiki/Track:Q62773318"></a><a href="https://wikidata.org/wiki/Track:Q6757713"></a><a href="https://wikidata.org/wiki/Track:Q2818964"></a> ↑ 2.0 2.1 Catalogus Professorum Academiae Groninganae — 2014. <a href="https://wikidata.org/wiki/Track:Q20730803"></a> ↑ 3.0 3.1 Czech National Authority Database <a href="https://wikidata.org/wiki/Track:Q13550863"></a> ↑ Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 6.0 6.1 Musicalics <a href="https://wikidata.org/wiki/Track:Q63484499"></a> ↑ Deutsche Nationalbibliothek Record #118501089 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>
ნაფეტვარიძე

საკუთარი სახელი ნაფეტვარიძე შეიძლება აღნიშნავდეს ერთ-ერთ შემდეგ პიროვნებას: გერმანე ნაფეტვარიძე — რევოლუციური მოძრაობის მონაწილე საქართველოში გიორგი ნაფეტვარიძე — პოეტი ეკატერინე ნაფეტვარიძე — ქართველი გეოგრაფი ომარ ნაფეტვარიძე — არქიტექტორი შიო ნაფეტვარიძე — მეცნიერი სამშენებლო მექანიკისა და ნაგებობათა სეისმომედეგობის დარგში
აგრიკულტურა

აგრიკულტურა, აგროკულტურა (ლათ. agricultura — მემინდვრეობა, მიწათმოქმედება) — აგროკულტურა, მიწათმოქმედების კულტურის ამაღლების ღონისძიებათა ერთობლიობა. მოძველებული ტერმინი. ქართული საბჭოთა ენციკლოპედია, ტ. 1, თბ., 1975. — გვ. 69.
პუბლიკიოს აგრიპა

პუბლიკიოს აგრიპა — იბერიის სამეფოს სახელმწიფო მოღვაწე II საუკუნეში, ფარსმან II-ის დროს. არმაზის ბილინგვის ბერძნულ ტექსტში იხსენიება პიტიახშად, არმაზულ ტექსტში — ეზოსმოძღვრად. ქართული საბჭოთა ენციკლოპედია, ტ. 1, თბ., 1975. — გვ. 69.
აგრიპა

აგრიპა (ბერძ. Ἀγρίππας; I საუკუნე) — ბერძენი ფილოსოფოსი, გვიანდელი სკეპტიციზმის წარმომადგენელი. ცდილობდა დაესაბუთებინა ჭეშმარიტი ცოდნის წვდომის შეუძლებლობა, სკეპტიკოსებთან ერთად მოითხოვდა თავის შეკავებას მეცნიერული მსჯელობისაგან. ჩვენამდე მოღწეულია აგრიპას ხუთი ტროპი — წინააღმდეგობის შესახებ, დასაბუთების უსასრულობაში სვლის შესახებ, ფარდობითობის შესახებ, დაუსაბუთებელი დებულების მიღების შესახებ, დაასბუთებაში ლოგიკური წრის შესახებ. ეს ტროპები აგრიპამ დაუმატა ენესიდემეს ათ ტროპს. აგრიპას ტროპებში გადმოცემულია შემეცნების პროცესისათვის დამახასიათებელი სიძნელეები. ქართული საბჭოთა ენციკლოპედია, ტ. 1, თბ., 1975. — გვ. 69.
აგრიპა ნეტესჰაიმელი

აგრიპა ნეტესჰაიმელი (გერმ. Heinrich Cornelius Agrippa von Nettesheim, დ. 14 სექტემბერი, 1486, კელნი — გ. 18 თებერვალი, 1535, გრენობლი) — გერმანელი მოაზროვნე და ჰუმანისტი, თანაუგრძნობდა რეფორმაციას. აქტიურად იბრძოდა კლერიკალიზმის წინააღმდეგ. თეოლოგიური მოსაზრებით ცდილობდა შეეერთებინა ნეოპლატონიზმი, კაბალა, ალქიმია, ასტროლოგია და მაგია. მაგიას ბუნებაზე გაბატონების იარაღად თვლიდა. უნივერსუმში არჩევდა სამ სფეროს — ელემენტების, ვარსკვლავების ცისა და ინტელიგიბილურ ანუ ანგელოზების სფეროს. მისი აზრით, უნივერსუმის შინაგან კავშირს ქმნის მიწიერი სული, რომელიც მეოთხე ელემენტს წარმოადგენს. შემეცნების მიზანია ბუნებაზე გაბატონება. ადამიანი მიკროკოსმოსია და წილი აქვს მსოფლიო ქმედითს ძალაში, ამიტომ საკუთარი თავის შემეცნებით შეუძლია შეიმეცნოს სამყაროს უფრო მაღალი ძალები. მოგვიანო შრომებში აგრიპა ნეტესჰაიმელს დაკარგული აქვს როგორც მაგიის, ისე ფილოსოფიურიური რწმენა და მოითხოვს ღვთიური გამოცხადებით დაკმაყოფილებას. თავისუფალი აზროვნებისათვის აგრიპა ნეტესჰაიმელს ოფიციალური ეკლესია სდევნიდა. ქართული საბჭოთა ენციკლოპედია, ტ. 1, თბ., 1975. — გვ. 70. ↑ Agrippa, Heinrich Cornelius // Dictionary of Gnosis and Western Esotericism / W. Hanegraaff — Brill, 2006. — გვ. 4–8. — ISBN 978-90-04-15231-1 <a href="https://wikidata.org/wiki/Track:Q917031"></a><a href="https://wikidata.org/wiki/Track:Q2594320"></a><a href="https://wikidata.org/wiki/Track:Q25343391"></a> ↑ 2.0 2.1 2.2 2.3 2.4 2.5 2.6 2.7 2.8 Roux P. d. Nouveau Dictionnaire des œuvres de tous les temps et tous les pays — 2 — Éditions Robert Laffont, 1994. — Vol. 1. — P. 24. — ISBN 978-2-221-06888-5 <a href="https://wikidata.org/wiki/Track:Q28924058"></a><a href="https://wikidata.org/wiki/Track:Q2696397"></a><a href="https://wikidata.org/wiki/Track:Q3372503"></a> ↑ 3.0 3.1 3.2 3.3 Агриппа // Энциклопедический лексикон — СПб: 1835. — Т. 1. — С. 168. <a href="https://wikidata.org/wiki/Track:Q656"></a><a href="https://wikidata.org/wiki/Track:Q4532135"></a><a href="https://wikidata.org/wiki/Track:Q28038737"></a><a href="https://wikidata.org/wiki/Track:Q21282452"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Library of the World's Best Literature / C. D. Warner — 1897. <a href="https://wikidata.org/wiki/Track:Q952614"></a><a href="https://wikidata.org/wiki/Track:Q19098835"></a> ↑ Czech National Authority Database <a href="https://wikidata.org/wiki/Track:Q13550863"></a>
Kenner Products

Kenner Products — სათამაშოების მწარმოებელი ამერიკული კომპანია, დაარსებული 1946 წელს. თავისი არსებობის წლებში გამოუშვა სათამაშოების მრავალი აღსანიშნავი სერია, მათ შორის – „ვარსკვლავური ომების“ და „იურული პარკის“ სათამაშო ფიგურები, ისევე, როგორც უფრო მასშტაბური ზომის მოდელები. კომპანია დაიხურა 2000 წელს, კორპორატიული მფლობელ Hasbro-ს მიერ. Kenner Products-ის ისტორია „ვარსკვლავური ომები“ სათამაშოების სადისკუსიო ფორუმი ინფორმაცია საიტზე The Old Toy Guide დაარქივებული 2015-05-03 საიტზე Wayback Machine.
აგრო...

აგრო... (ბერძ. αγρο [agro] — „მინდორი“) — რთული სიტყვის პირველი შემადგენელი ნაწილი. ნიშნავს: სამიწათმოქმედოს, აგრონომიულს. აგრობიოლოგია; აგრობიოცენოზი; აგროკლიმატოლოგია; აგრომეტეოროლოგია; აგრონომი; აგრონომია; აგროტექნიკა; აგროფიზიკა; აგროფიტოცენოზი; აგროქიმია.